Nettavisens odds-, trav- og tippemagasin Sportspill.no kommer hver mandag med regnskap som viser hvordan det gikk med foregående ukes tips.
For femte gang siden lanseringen 10. mars i år fikk vi fullklaff på tippekupongen. Til sammen ble det 1 tolver, 10 ellevere og 42 tiere og en gevinst på 5845 kroner på det store tipset søndag.
Onsdag og lørdag ble det dessverre ikke gevinst. I alt spilte vi for 1692 kroner, slik at tipperegnskapet for forrige uke endte 4153 kroner i pluss.